Document ID: 31999D0596

KOMISSION PÄÄTÖS,
tehty 28 päivänä heinäkuuta 1999,
Euroopan maatalouden ohjaus- ja tukirahaston (EMOTR) tukiosastosta varainhoitovuonna 1995 rahoitettuja menoja koskevien jäsenvaltioiden tilien tarkastamisesta ja hyväksymisestä tehdyn päätöksen 1999/187/EY muuttamisesta
(tiedoksiannettu numerolla K(1999) 2476)
(1999/596/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(1), sellaisena kuin se on viimeksi muutettuna asetuksella (EY) N:o 1287/95(2), ja erityisesti sen 5 artiklan 2 kohdan,
on kuullut EMOTR-komiteaa,
sekä katsoo, että
1) ennen kuin komissio määrittää tilien tarkastamisesta ja hyväksymisestä tehdyn päätöksen mukaisesti komission päätöksellä 94/442/EY(3) vahvistettuun sovittelumenettelyyn kelpuutetun rahoituskorjauksen, jäsenvaltion on voitava halutessaan noudattaa tätä menettelyä, ja tällöin komissio tarkastelee ennen päätöksen tekemistä sovitteluelimen laatimaa kertomusta; kaikkia menettelyyn kelpuutettavia korjauksia koskevat määräajat eivät olleet päättyneet komission päätöksen 1999/187/EY(4) tekopäivänä; viimeksi mainitussa päätöksessä ei säädetä kyseisten jäsenvaltioiden varainhoitovuoden 1995 osalta ilmoittamia menoja vastaavista määristä; kyseisten rahoituskorjausten sovittelumenettely on saatu suurimmaksi osaksi päätökseen; niitä koskevat menot olisi tarkastettava ja hyväksyttävä tällä päätöksellä; menot, joiden osalta sovittelumenettelyä ei vielä ole saatu päätökseen, tarkastetaan ja hyväksytään myöhemmin,
2) tiettyjen peltokasvien viljelystä tuottajille maksettavista tuista aiheutuviksi menoiksi ilmoitettiin Belgiassa 45316257 Belgian frangia (BEF), Tanskassa 224526603,99 Tanskan kruunua (DKK), Saksassa 240025381,10 Saksan markkaa (DEM), Kreikassa 978809128 Kreikan drakmaa (GRD), Espanjassa 32880545592 Espanjan pesetaa (ESP), Ranskassa 2895278255,52 Ranskan frangia (FRF), Irlannissa 639231,75 Irlannin puntaa (IEP), Italiassa 299570865085 Italian liiraa (ITL), Luxemburgissa 14402947 Luxemburgin frangia (LUF), Alankomaissa 789273,12 Alankomaiden guldenia (NLG), Portugalissa 3388841516 Portugalin escudoa (PTE) ja Yhdistyneessä kuningaskunnassa 84710673,60 Englannin puntaa (GBP); nämä menot eivät kuulu päätöksen 1999/187/EY soveltamisalaan, koska loppumaksut öljysiemenistä maksettiin vasta varainhoitovuonna 1996 ja koska EMOTR:n tutkimuksen päätelmät koskevat satovuoden 1995 yleisiä menoja eivätkä pelkästään varainhoitovuonna 1995 maksettuja ennakkoja; nämä määrät on näin ollen lisätty jäsenvaltioiden tilintarkastusvuoden 1995 osalta ilmoittamiin menoihin ja ne tarkastetaan ja hyväksytään tällä päätöksellä, ja
3) Saksa ilmoitti Schleswig-Holsteinin peltokasvien viljelyjärjestelmän hallinnon rahoittamiseksi maksettavien maksujen kantamisesta aiheutuviksi menoiksi 271964 Saksan markkaa EMOTR:n varainhoitovuonna 1994 ja 637350 Saksan markkaa EMOTR:n varainhoitovuonna 1995, ja Kreikka ilmoitti metsänhoitotoimenpiteitä varten maksettavaan tukeen sovellettavasta 3,6 prosentin alennuskertoimesta aiheutuviksi menoiksi 93542717 Kreikan drakmaa; nämä menot eivät kuulu päätöksen 1999/187/EY soveltamisalaan, koska lisäselvitykset olivat tarpeen; nämä määrät on näin ollen lisätty kyseisten jäsenvaltioiden tilintarkastusvuoden 1995 osalta ilmoittamiin menoihin ja ne tarkastetaan ja hyväksytään tällä päätöksellä,
4) asetuksen (ETY) N:o 729/70 8 artiklan mukaan yhteisö ei vastaa sääntöjenvastaisuuksien tai laiminlyöntien taloudellisista seuraamuksista, jos ne johtuvat jäsenvaltioiden hallintoelinten tai muiden toimielinten aiheuttamista sääntöjenvastaisuuksista tai laiminlyönneistä; tämän päätöksen soveltamisalaan olisi sisällytettävä tiettyjä tällaisia taloudellisia seuraamuksia, joita ei voida kattaa yhteisön talousarviosta,
5) tämä päätös ei rajoita myöhemmästä tilien tarkastuksesta ja hyväksymisestä seuraavia taloudellisia seuraamuksia sellaisten kansallisten tukien tai rikkomusten osalta, joita koskevat perustamissopimuksen 88 ja 226 artiklan mukaiset menettelyt on aloitettu tai joiden osalta tällaiset menettelyt on päätetty 31 päivän toukokuuta 1999 jälkeen, ja
6) tämä päätös ei rajoita sellaisia taloudellisia seuraamuksia, joista komissio päättää myöhemmän tilien tarkastamisen ja hyväksymisen yhteydessä ja jotka liittyvät tämän päätöksen tekopäivänä kesken oleviin tutkimuksiin, asetuksen (ETY) N:o 729/70 8 artiklassa tarkoitettuihin sääntöjenvastaisuuksiin tai sellaisiin tuomioistuimen päätöksiin, jotka koskevat 31 päivänä toukokuuta 1999 käsiteltävinä olleita ja tämän päätöksen soveltamisalaan kuuluvia asioita,
ON TEHNYT TÄMÄN PÄÄTÖKSEN:
1 artikla
Korvataan päätöksen 1999/187/EY liitteessä olevat osat tällä päätöksellä.
2 artikla
Liitteen 3 kohdasta johtuvat ja tällä päätöksellä rahastosta maksettaviksi hyväksyttävät lisämäärät ovat 31687323,61 Saksan markkaa, 11707199802 Kreikan drakmaa, 5792163779 Espanjan pesetaa, - 358317,98 Irlannin puntaa, 67653347160 Italian liiraa, 24764,50 Alankomaiden guldenia ja 416388719 Portugalin escudoa, ja ne on merkittävä kirjanpidossa komission asetuksen (EY) N:o 296/96(5) 4 artiklan 1 kohdassa tarkoitettuihin menoihin vuoden 1999 syyskuun osalta.
3 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä heinäkuuta 1999.

Labels: 2
15
4